stanford-oval/wikipedia huggingface dataset:
Viidakkokirja – Svengiseikkailu
Kappaleet

Jotkut laulut kuten "The Bare Necessities" ja "I Wanna Be Like You" ovat alkuperäisestä elokuvasta;uudet kappaleet on käsikirjoittanut Nicolas Maranda, joka myös sovitti kaikki kappaleet. Lou Began laulaman alkuperäisen "I Wanna Be Like You" -kappaleen musiikkivideon voi avata läpäisemällä yhden Lou Began tanssihaasteen.
"The Jungle's No Place For A Boy"(Viidakko ei sovi ihmispojalle) - suoritetaan Bagheeran kanssa.
"Join the Ranks"(Liity riviin) - suoritetaan Kenraali Hathin ja Juniorin kanssa.
"The Bare Necessities"(Karhun elämää) - suoritetaan Baloon kanssa.
"Go Bananas in the Coconut Tree"(Banaanit kookospuussa) - suoritetaan Apinoiden kanssa.
"I Wanna Be Like You"(Apinalaulu) - suoritetaan Kuningas Louien kanssa.
"A Mood For Food"(Kauhee nälkä) - suoritetaan Kaan kanssa.
"We Are The Vultures"(Olemme korppikotkia) - suoritetaan Korppikotkien kanssa.
"Run"(Juokse!) - suoritetaan Shere Khanin kanssa.
"A Brand New Day"(Uusi päivä) - suoritetaan Shantin kanssa.
"I Wanna Be Like You"(Lou Began haaste) - suoritetaan Lou Began kanssa.
Äänirooleissa

| Alkuperäinen ääninäyttelijä | Suomalainen ääninäyttelijä | Rooli |
| --- | --- | --- |
| Bryton James | Antony Bentley | Mowgli |
| Bob Joles | Veikko Honkanen | Bagheera |
| Steven Curtis Chapman | Pekka Lehtosaari | Baloo |
| Taylor Dempsey | Akira Takaki | Hathi Jr. |
| Jim Cummings | Eeki Mantere | Kuningas Louie |
| Jim Cummings | Antti Pääkkönen | Kaa |
| Jess Harnell | Antti Pääkkönen | Apina |
| Jess Harnell | Sasu Moilanen | Buzzie |
| Tony Jay | Esa Saario | Shere Khan |
| Julissa Aguirre | ? | Shanti |
Villi vapaudenkaipuu

| Villi vapaudenkaipuu Taiska |
| --- | --- | --- |

Studioalbumin tiedot
 Äänitetty : 1980
 Studio : Takomo Recordng Studios
 Julkaistu: 1980
 Formaatti: LP-levy (FL 5089)   C-kasetti (FK 5089)
 Tuottaja(t): Jori Sivonen
 Tyylilaji: suomirock, poprock, iskelmä
 Kesto: 43.06
 Levy-yhtiö: Oy Finnlevy Ab
 Levymerkki: Finnlevy
Muut kannet
   Albumin takakansi.
Taiskan muut studioalbumit
| Taiska 1978 | Villi vapaudenkaipuu 1980 | Oma tie 1982 |
Singlet albumilta Villi vapaudenkaipuu
 ”Yhden kerran / Rannalla” Julkaistu: 1980  ”Lällärit pois / Tahdon rakastella sinua” Julkaistu: 1980
Villi vapaudenkaipuu on Taiskan kolmas studioalbumi, joka julkaistiin vuonna 1980. Albumi julkaistiin vinyylilevynä ja C-kasettina Finnlevyn toimesta.
Kappaleet

Kaikki kappaleet suomentanut tai sanoittanut Raul Reiman, ellei toisin mainita. Kaikki kappaleet sovittanut Jori Sivonen.
| --- | --- |
 A-puoli Villi vapaudenkaipuu – 3.36 (alkup. Looking For Freedom, säv. Garry Gowman)  Lällärit pois – 2.35 (säv. Hillel Tokazier)  Rannalla – 3.48 (alkup. Angelica & Ramone, säv. Claes af Geijerstam)  Prätkä ja tie – 3.35 (alkup. Since You've Been Gone, säv. Russ Ballard)  Näin käy – 3.52 (alkup. Justine, säv. Mark Goldenberg)  Etsin tietä itseeni – 4.21 (säv. Hannele Suominen) :  B-puoli Yhden kerran – 4.06 (säv. Esko Koivumies)  Tahdon rakastella sinua – 3.56 (säv. ja san. Ari Taskinen)  Aamulla yksin – 3.29 (alkup. Boat On The River, säv. Tommy Shaw)  Anna lämpösi loistaa – 3.17 (alkup. Girls Talk, säv. Elvis Costello)  Hyvin pyyhkii – 3.40 (säv. Jori Sivonen)  Ruusu – 3.22 (alkup. Rose, säv. Amanda McBroom)
Kokoonpano

Taiska - laulu
Kokoonpano > Taustamuusikot

Kari Kuusamo - piano, urut ja sähköpiano
Vesa Aaltonen - rummut
Juha Björninen - kitarat
Janne Louhivuori - kitarat
Heikki "Häkä" Virtanen - basso
Heikki Laurila - mandoliini
Juhani Aaltonen - tenorisaxofoni
Pentti Lahti - alttosaxofoni
Jori Sivonen - syntetisaattorit ja mandoliini
Nappi Ikonen - rummut (kappaleissa "Rannalla" (3) ja "Yhden kerran" (7))
Kokoonpano > Tuotanto

Tom Vuori - äänitys (Takomo Recording Studios)
Erik Uddström - kannen kuvat
Birgit Pulkkinen - layout
Jori Sivonen - tuottaja (Oy Finnlevy Ab)
Aiheesta muualla

Villi vapaudenkaipuu discogs.com -sivustolla (englanniksi)
Romanssi (täsmennyssivu)

Romanssi voi viitata johonkin seuraavista:
romanssi, kaunokirjallisuuden lajityyppi
Romanssi, suomalainen elokuva vuodelta 2014
Romanssi, Jukka Kuoppamäen albumi
Romanssi, Jarkko Aholan albumi
”Romanssi”, musiikkikappale elokuvasta Katariina ja Munkkiniemen kreivi
”Romanssi”, Maj Karman Kauniiden Kuvien kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Romanssi”, voi hakea sivunnimihaulla, laajalla sivunnimihaulla tai tekstihaulla.
Romanssi

Yvain ja Gawain kamppailevat. Kuvitusta Chrétien de Troyesin teoksesta Yvain ou le Chevalier au Lion (”Yvain, leijonan ritari”).
Romanssi on kaunokirjallisuuden lajityyppi ja modernin romaanin edeltäjä, joka kuvaa idealisoidun sankarin fantastisia seikkailuja eksoottisessa tai maagisessa miljöössä. Alkuaan romanssilla tarkoitettiin keskiaikaisia seikkailutarinoita sodasta ja rakkaudesta. Uudella ajalla sanalla alettiin viitata keskiajan ritariromantiikasta ammentaviin, näennäishistoriallisiin teoksiin. Vaikutteita otettiin myös antiikin sankaritarinoista ja barokin kirjallisuudesta. Romanssista on johdettu adjektiivi romanttinen; ”romanssitarinoita muistuttava”.
Ritariromanssi nousi sydänkeskiajalta lähtien Euroopan suosituimmaksi romanssilajiksi. Aikakauden romanssit ovat yleensä runomuotoisia ja kuvaavat tarunomaisten ritarien seikkailuja. Rakkaus, ritarillisuus ja hovielämä ovat niiden keskeisiä teemoja. Sankarieepoksista romanssit eroavat kuitenkin siinä, että ne keskittyvät sotilaallisten sankaritekojen sijaan hovien ihannoituihin lemmenseikkailuihin (engl. courtly love, ransk. amour courtois). Ritariromansseista ylivoimaisesti tunnetuimpia ovat legendat kuningas Arthurista ja Pyöreän pöydän ritareista. Renessanssiajalla lajityyppi kehittyi proosamuotoiseksi; Miguel de Cervantesin Don Quijote (1605–1615) parodioi edeltäneen vuosisadan pitkiä ja mahtipontisia romansseja. Genren aineksia on nähty myös William Shakespearen myöhäiskauden näytelmissä, joissa toistuvat taianomaiset silmänkääntötemput sekä uskomattomat yhteensattumat.
Romanssi käsitettiin 1700-luvulla romaanista erilliseksi genreksi. Englannissa romaani (novel) tarkoitti aikalaisille tunnistettaviin puitteisiin sijoittuvaa realistista proosaa, joka saattoi pituudeltaan olla vain novellimittainenkin. Romanssi (romance) taas oli eksoottinen, seikkailullinen ja avoimen sepitteellinen. Toisinaan edellisistä erotettiin vielä historia (history), joka saattoi tarkoittaa yhtä lailla tositarinaa kuin myös tositarinana esitettyä, fiktiivistä historiallista kertomusta. Määritelmiä hämärsi se, että kaikkea kaunokirjallisuutta oli tapana markkinoida tositarinoina, ja toisaalta realististakin proosaa saatettiin kuvailla romanssiksi. Jälkimmäinen pätee esimerkiksi Delarivier Manleyn satiiriin The New Atalantis (1709), joka kuvaa aikakauden mahtimiesten ja -naisten moraalista rappiota ja väärinkäytöksiä.
Romanssigenreä arvosteltiin usein epäuskottavuudesta ja sen modernisoiduksi versioksi kehittyi 1700-luvun alussa ”lemmenkirjallisuus” (amatory fiction), jossa korostuvat yksityiset, henkilökohtaiset ja eroottiset elementit. Vuosisadan lopussa romanssilla saatettiin viitata myös sellaiseen goottilaiseen kauhuun, jonka teksti yhdisteli proosaa ja runoutta. Nykyään romanssin piirteitä esiintyy esimerkiksi fantasia-, tieteis- ja rikoskirjallisuudessa. Puhutaan esimerkiksi planeettaromanssista, joka kuvaa vieraalle planeetalle joutuneen miekkasankarin urotöitä. Lajityypin perusteos on Edgar Rice Burroughsin Marsin prinsessa (1912).
Ray Allen

| Ray Allen |
| --- | --- |

Henkilötiedot
Koko nimi:  Walter Ray Allen jr.
Syntynyt: 20. heinäkuuta 1975 (ikä 49) Castle Air Force Base, Kalifornia
Kansalaisuus:   Yhdysvallat
Koripalloilija
Pelipaikka:  Heittävä takamies
Pituus:  196 cm
Paino:  93 kg
Sarja:  NBA
Pelaajaura
Seurajoukkueet
1996–2003 2003–2007 2007–2012 2012–2014:   Milwaukee Bucks  Seattle SuperSonics  Boston Celtics  Miami Heat
Maajoukkueet
2000–2003:   Yhdysvallat
Ottelut (pisteet):  18
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Sydney 2000 |  |  |
Walter Ray Allen (s. 20. heinäkuuta 1975) on yhdysvaltalainen koripalloilija, joka edusti uransa viimeisinä vuosina NBA-seura Miami Heatia. Hänen pelipaikkansa on heittävä takamies. Allenin pituus on 196 senttimetriä.  Hän on pelannut uransa aikana myös kolmessa muussa organisaatiossa, Milwaukee Bucksissa, Seattle Supersonicsissa sekä Boston Celticsissä. Yliopistouransa hän pelasi  University of Connecticutissa. Hän on NBA:n historian parhaita kolmen pisteen heittäjiä ja teki urallaan NBA:n runkosarjassa 2973 kolmen pisteen koria, mikä oli sarjan ennätys joulukuuhun 2021 saakka. Allen on valittu kymmenen kertaa NBA:n tähdistöotteluun ja hän oli voittamassa olympiakultaa vuoden 2000 Sydneyn olympialaisissa. Allen näytteli pääosaa Spike Leen elokuvassa He Got Game.
Lukio

Allen syntyi Mercedissä, Kaliforniassa perheen keskimmäisenä lapsena. Hänen isänsä kuului armeijaan, joten Allen joutui matkustamaan paljon. Hän vietti lapsuutensa Englannissa, Oklahomassa, Kaliforniassa ja Saksassa. Allen pääsi Hillcrestin lukioon Etelä-Carolinaan. Hän johti lukiojoukkueensa osavaltion mestaruuteen.
Yliopisto

Allen pelasi yliopistouransa University of Connecticutissa vuosina 1993-1996. Hänet valittiin USA:n vuoden mieskoripalloilijaksi 1995. Viimeisenä yliopistovuonnaan 1995-1996 Allen valittiin liigan tähdistöön ja hänet palkittiin konferenssinsa parhaana pelaajana. Allen lopetti yliopistouransa joukkueensa historian kolmanneksi parhaana pisteiden tekijänä (1922 pistettä). Hän teki myös koulun ennätyksen onnistuneissa kolmen pisteen heitoissa (115) yhdellä kaudella.  Allen valittiin yliopistonsa 25-henkisen vuosisadan joukkueen kapteeniksi vuonna 2001 ja 5. helmikuuta 2007 hänen numeronsa jäädytettiin ottelun UConn-Syracuse Orange puoliajalla.
NBA > Milwaukee Bucks (1996–2003)

Allen varattiin Minnesota Timberwolvesiin vuonna 1996 varausnumerolla 5. Valinnan jälkeen Allen ja Andrew Lang vaihdettiin Milwaukee Bucksin varaukseen Stephon Marburyyn. Allen valittiin ensimmäisellä kaudellaan tulokkaiden toiseen tähdistöön. Hänen menestyksekkäin kautensa MIlwaukeessa oli kausi 2000-01, jolloin hän voitti kolmen pisteen heittokilpailun, hänet valittiin NBA:n kolmanteen tähdistöön ja hän johdatti joukkueensa Sam Cassellin ja Glenn Robinsonin kanssa konferenssinsa finaaliin asti. Siinä Milwaukee hävisi Philadelphia 76ersille seitsemännessä pelissä.
NBA > Seattle Supersonics (2003–2007)

Allen myytiin kesken kauden 2002-03 Seattleen Ronald Murrayn ja Kevin Ollien kanssa. Lisäksi Seattle sai Millwaukeen seuraavan vuoden varaustilaisuuden ensimmäisen kierroksen varauksen. Milwaukee sai kaupoissa Gary Paytonin ja Desmond Masonin. Loukkaantumisten pilaaman kauden 2003-04 jälkeen Allen valittiin NBA:n toiseen tähdistöön ja hän johdatti joukkueen Rashard Lewisin kanssa konferenssinsa välieriin kaudella 2004-05. Kauden 2004-05 jälkeen Allen teki 5-vuotisen 80 miljoonan dollarin arvoisen sopimuksen. Kaudella 2006-07 Allenin keskiarvo oli 26,4 pistettä ottelua kohden, joka on hänen uransa korkein. Lisäksi hän otti 4,5 levypalloa ja syötti 4,1 koria ottelua kohden.
Seattlen aikana Allen saavutti monia henkilökohtaisia saavutuksia. 12. maaliskuuta 2006 Allenista tuli 97. pelaaja, joka teki uransa aikana 15 000 pistettä NBA:ssa. 7. huhtikuuta 2006 hänestä tuli kaikkien aikojen toiseksi eniten onnistuneita kolmen pisteen heittoja heittänyt pelaaja. Ainoastaan Reggie Miller on hänen edellään. Pari viikkoa tämän jälkeen Allen rikkoi Dennis Scottin kymmenen vuotta vanhan ennätyksen eniten onnistuneita kolmen pisteen heittoja yhden kauden aikana. 12. tammikuuta 2007 Allen teki 54 pistettä ottelussa Utah Jazzia vastaan. Kyseessä oli Seattlen historian toiseksi suurin pistemäärä yhdellä pelaajalla ottelussa. Vähän ajan kuluttua hänelle tehtiin nilkkaleikkaus molempiin jalkoihin ja hän joutui jättämään loppukauden väliin.
NBA > Boston Celtics (2007–2012)

28. kesäkuuta 2007 Seattle vaihtoi Allenin ja Glen Davisin (35. varaus vuonna 2007) Boston Celticsiin. Vaihdossa Seattle sai Delonte Westin, Wally Szczerbiakin ja Jeff Greenin (5. varaus vuonna 2007). 4. marraskuuta 2007 Allen saavutti 17 000:n pisteen rajapyykin kahdella ensimmäisellä kolmen pisteen heitollaan jatkoajalla Bostonin voittaessa Toronto Raptorsin 98-95. Allen heitti voittokorin kolme sekuntia ennen ottelun loppua.
13. helmikuuta 2008 Allen nimitettiin tähdistöotteluun loukkaantuneen Caron Butlerin tilalle. LeBron James palkittiin ottelun parhaana, mutta monien mielestä Allenin olisi pitänyt saada kyseinen palkinto, sillä hän teki 14 pistettä kahdessa ja puolessa minuutissa, riistäen voiton Itäiselle konferenssille. 28. maaliskuuta 2008 Allen valittiin Milwaukee Bucksin historian kolmanneksi parhaaksi pelaajaksi, kun Bucks vietti 40-vuotisjuhliaan. 17. kesäkuuta 2008 Allen sivusi NBA:n finaalien ennätystä heittämällä seitsemän kolmen pisteen heittoa Bostonin voittaessa NBA:n mestaruuden kukistamalla Los Angeles Lakersin 131-92 kuudennessa finaalissa.
5. helmikuuta 2009 Allen valittiin tähdistöotteluun Orlando Magicin Jameer Nelsonin tilalle. Tämä oli Allenin yhdeksäs kerta tähdistöottelussa ja toinen kerta peräkkäin, kun hänet valitaan tähdistöotteluun joukkuekavereidensa Kevin Garnettin ja Paul Piercen kanssa.  22. helmikuuta 2009 Allen rikkoi Larry Birdin vanhan ennätyksen suurimmasta määrästä peräkkäisiä onnistuneita vapaaheittoja, heittämällä 72 vapaaheittoa peräkkäin sisään. Birdin vanha ennätys oli 71. Pudotuspelien 2008-09 ensimmäisellä kierroksella Boston pelasi Chicago Bullsia vastaan. Ensimmäinen peli oli Allenille vaikea, hän heitti vain yhden pelitilanneheiton sisään yhdestätoista yrityksestä. Boston hävisi ottelun kahdella pisteellä. Allen ryhdistäytyi toisessa ottelussa ja heitti ratkaisevan kolmen pisteen heiton kaksi sekuntia ennen peliajan loppumista, tehden samalla 30 pistettä. Boston voitti ottelusarjan seitsemännessä pelissä. Konferenssin välierissä Boston kohtasi Orlandon Magicin, jossa pelasi Allenin vanha joukkuekaveri Rashard Lewis. Boston hävisi sarjan kuudennessa ottelussa. 10. joulukuuta 2009 Allen saavutti 20 000 pisteen rajapyykin.
NBA > Miami Heat 2012–2014

Kesällä 2012 Allen teki sopimuksen Miami Heatin kanssa kieltäydyttyään kaksivuotisesta 12 miljoonan dollarin sopimuksesta Boston Celticsin kanssa. Ensimmäisellä kaudellaan Miami Heatissa Allen teki keskimäärin 10.9 pistettä peliä kohti ja pelasi 25,8 minuuttia per peli. Hänen kauden vapaaheittoprosenttinsa oli 88,6%. 25. huhtikuuta 2013 pudotuspelien ensimmäisellä kierroksella kolmannessa ottelussa Allen teki NBA-uransa 322. kolmen pisteen heiton pudotuspeleissä, pelatessaan entistä joukkuettaan Milwaukee Bucksia vastaan, rikkoen Reggie Millerin aikaisemman ennätyksen.
Finaalisarjan kuudennessa ottelussa San Antonio Spursia vastaan Heatin ollessa kolmen pisteen takaa-ajoasemassa Allen heitti ottelun tasoittavan kolmen pisteen heiton, kun ottelua oli jäljellä enää 5,2 sekuntia. Ottelu meni jatkoajalle. Heatin johtaessa lukemin 101-100 Allen riisti Spursin Manu Ginóbililta pallon Spursin korin alla, jonka jälkeen häntä rikottiin. Allen heitti molemmat vapaaheitot sisään ja Heat voitti lukemin 103-100, venyttäen finaalisarjan seitsemänteen otteluun. Allen pelasi ottelussa 41 minuuttia. Seitsemännen ottelun Heat voitti lukemin 95-88, voittaen toisen perättäisen mestaruutensa. Allen pelasi ottelussa 20 minuuttia, aloittaen ottelun penkiltä. Heat pelasi Spursia vastaan myös seuraavalla kaudella NBA-finaaleissa, mutta hävisi ottelusarjan voitoin 1-4.
NBA > Uran loppu

Allenista tuli vapaa pelaaja kesällä 2014. Suurten comeback-odotusten jälkeen hän julkisti olevansa sivussa kaudelta 2014-2015, keskittyen paremmin seuraavaan kauteen. Allen ei kuitenkaan liittynyt mihinkään joukkueeseen kaudeksi 2015-16. Heinäkuussa 2016 Allen alkoi hautoa paluuta NBA:han ja myönsi olevansa "kiinnostunut" mahdollisuudesta pelata vielä yhdestä mestaruudesta. Elokuussa hän neuvotteli Milwaukee Bucksin ja Boston Celticsin kanssa mahdollisesta paluusta, mutta päätti lopulta saattaa ammattiuransa virallisesti päätökseen ja jäädä eläkkeelle 1. marraskuuta 2016.
Aiheesta muualla

Kuvia tai muita tiedostoja aiheesta Ray Allen Wikimedia Commonsissa
Yhdysvaltain joukkue – Kesäolympialaiset 2000
4 Smith |
5 Kidd |
6 Houston |
7 Mourning |
8 Hardaway |
9 Carter |
10 Garnett |
11 Baker |
12 Allen |
13 McDyess |
14 Payton |
15 Abdur-Rahim |
Valmentaja Tomjanovich
Sangun kieli (Tansania)

| Sangu |
| --- | --- |
Oma nimi:  Kisangu
Tiedot
Alue:   Tansania
Puhujia:  75,000 (1987)
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet bantukielet
ISO 639-3:  sbp
 Ohje 
Sangu on Tansaniassa puhuttu bantukieli. Sitä puhui vuonna 1987 äidinkielenään 75,000 ihmistä. Sangu kuuluu Etelä-Tansanian ylänköbantukielten ryhmään ja sen läheisiä sukulaiskieliä ovat muun muassa vwanji, manda, bena ja hehe.
Villi vesipuhveli

| Villi vesipuhveli |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Nautaeläimet Bovidae
Alaheimo::  Naudat Bovinae
Suku::  Aasianpuhvelit Bubalus
Laji::  arnee
Kaksiosainen nimi
 Bubalus arnee  (Kerr, 1792) 

Katso myös
   Villi vesipuhveli Wikispeciesissä   Villi vesipuhveli Commonsissa 
Infobox OKVirheellinen NIMI-arvoIUCN-testi OK: 
Villi vesipuhveli (Bubalus arnee) on vesipuhvelin (Bubalus bubalis) villi muoto. Kesy vesipuhveli ei ole kuitenkaan varsinaisesti eri alalaji kahdesta tieteellisestä nimestä huolimatta. Villiä vesipuhvelia tavataan nykyisin laikuttaisilla pienillä alueilla Bhutanissa, Kambodžassa, Intiassa, Myanmarissa, Nepalissa ja Thaimaassa. Kansainvälinen luonnonsuojeluliitto eli IUCN on määritellyt villin vesipuhvelin erittäin uhanalaiseksi lajiksi. Sen kannat ovat sekoittuneet kesyjen vesipuhvelien kanssa.
Taksonomia

Bubalus arnee on vesipuhvelin villien muotojen tieteellinen nimi, kun taas nimi Bubalus bubalus viittaa vesipuhvelin kesyihin muotoihin. Suurin osa tutkijoista ei pidä niitä kuitenkaan eri alalajeina, vaikka ne on myös sellaisina joskus esitetty.
Sen sijaan vesipuhveli jaetaan tavallisesti kolmeen alalajiin, B. a. arnee suuressa osassa Intiaa ja Nepalissa, B. a. fulvus Assamissa ja sen lähialueilla, sekä B. a. theerapati Kaakkois-Aasiassa. Joskus omaksi alalajikseen erotellaan myös B. a. migona Sri Lankassa.
Koko ja ulkonäkö

Villit vesipuhvelit ovat kooltaan kookkaampia kuin kesyt muodot. Painoa niillä on 700-1 200 kiloa. Ruumiin pituus on 2,4-3,0 metriä ja säkäkorkeus 1,5-1,9 metriä. Naaraat ovat uroksia pienempiä. Väritys vaihtelee vaalean harmaasta mustaan. Jaloissa on valkoista väritystä. Karvat peittävät vain osaa ruumiista. Vanhoilla yksilöillä on tavallisesti nuorempia enemmän karvatonta aluetta. Niska on paksu ja päässä otsa on leveä. Korvat ovat suuret. Molemmilla sukupuolilla on sarvet, jotka kasvavat monia muita nautaeläimiä suuremmaksi. Villillä vesipuhvelilla sarvet ovat yleensä myös kesyjä suuremmat. Naaraiden sarvet ovat jonkin verran rakenteeltaan kevyemmät, mutta toisaalta voivat kasvaa pidemmäksi.
Levinneisyys ja elinympäristö

Villin vesipuhvelin nykyinen esiintymisalue käsittää osia Bhutanista, Kambodžasta, Intiasta, Myanmarista, Nepalista ja Thaimaasta. Vietnamissa, Myanmarissa ja Kambodžassa villien vesipuhvelien tilanne ei ole täysin selvä ja niiden on joskus mainittu myös mahdollisesti kadonneen alueelta. Varmemmin villien vesipuhvelien uskotaan jo kadonneen Bangladeshsta, Laosista, Malesiasta ja Sri Lankasta. Sri Lankassa on ilmeisesti villejä laumoja, mutta ne saattavat polveutua villiintyneistä kesyistä vesipuhveleista. Historiallisesti vielä pleistoseenikaudella aasianpuhvelien levinneisyysalue on kattanut vielä suuremman alueen aina Euroopasta Kaakkois-Aasiaan, mutta ilmaston kuivetessa sen leveinneisyysalue vetäytyi kohti Intian niemimaata. Leivinneisyysalue on nykyisin hyvin laikuttainen.
Villejä vesipuhveleja tavataan nykyisin etenkin soisilla alueilla esimerkiksi ajoittain tulvivilla ruohikoilla, trooppisissa sademetsissä ja kuivissa metsissä. Nykyisin villit vesipuhvelit ovat rajoittuneet tähän elinympäristöönsä etenkin ihmisen toiminnan takia, eikä sitä voida siis pitää sen erityisesti suosimana.
Elintavat

Villit vesipuhvelit kerääntyvät yleensä naaraita ja jälkikasvua käsittäviksi laumoiksi, joita johtaa vanha naaras. Täysikasvuiset urokset liikkuvat tyypillisesti omissa poikamieslaumoissaan. Etenkin vanhemmat sonnit liikkuvat myös yksikseen. Ne ovat yleensä omilla alueillaan naaraista erillään, mutta tulevat naaraiden alueelle lisääntymisaikana. Ravintonaan ne käyttävät erityisesti ruohoja, mutta myös esimerkiksi hedelmiä, pensaita, puita ja kaarnaa. Ne saattavat ruokailla myös ihmisten viljelmillä, mikä voi aiheuttaa mittavaakin vahinkoa. Vesipuhvelit ruokailevat aamuisin ja iltaisin mennen päiväsaikaan suojaan kuumuudelta. Huomattava osa villien vesipuhvelien aktiivisesta ajasta kuluu muta- tai vesilammikoissa kylpiessä. Esimerkiksi nautoihin verrattuna niillä on vähemmän hikirauhasia. Muta on kuitenkin viilentäjänä huomattavasti hikeä tehokkaampaa. Hitaasti kuivuessaan se viilentää ihoa pitkään. Muta suojaa myös hyönteisiltä. Vesipuhvelit liikkuvat paikasta toiseen usein aina samoja reittejä pitkin.
Joillakin alueilla villit vesipuhvelit saattavat lisääntyä vuoden ympäri, mutta yleensä lisääntymiskausi kestää lokakuusta marraskuuhun. Tiineys kestää 10–11 kuukautta ja naaras saa tavallisesti yhden vasikan. Urokset tulevat sukukypsiksi 18 kuukauden ikäisinä ja naaraat 3 vuoden ikäisinä. Villit vesipuhvelit elävät tiettävästi korkeintaan 25-vuotiaiksi.
Villin vesipuhvelin petoeläimiä ovat tiikeri ja kauluskarhu.
Uhat ja suojelu

Kansainvälinen luonnonsuojeluliitto eli IUCN on määritellyt villin vesipuhvelin erittäin uhanalaiseksi lajiksi. Koko maailman kannaksi on arvioitu alle 4 000 yksilöä. Villien vesipuhvelien kantoja uhkaavat risteytyminen kesyjen vesipuhvelien kanssa. On mahdollista, että kokonaan puhtaita kantoja ei ole enää ollenkaan. Vesipuhveleita on myös metsästetty etenkin niiden hurjan luonteen ja sarvien takia. Kantoja saattavat uhata myös eri nautakarjasta leviävät taudit. Huomattava vaikutus on elinympäristöjen tuhoutumisella. kookkaana eläimenä vesipuhvelit tarvitsevat suhteellisen laajan alueen ravinnon ja veden hankkimiseen.
Villi vesipuhveli on suojeltu Intiassa, Bhutanissa, Nepalissa ja Thaimaassa. Suurin osa nykyisin tunnetuista kannoista esiintyy eri tavoin suojelluilla alueilla.
Villin vesipuhvelin pää.
Lauma vesipuhveleita Assamissa Kazirangan kansallispuistossa.
Tiikeri saaliikseen ottaman vasikan kanssa Kazirangassa.